Guido, Dei gratia Senonensis archiepiscopus, omnibus ad quos litteræ istæ pervenerint, salutem. Æquitati consentit ut ea quæ pro zelo Dei fiunt ad utilitatem et incrementum ecclesiarum, perpetua gaudeant firmitate: inde est quod fidelibus omnibus, tam præsentibus quam futuris, notum fieri volumus quod, consideratione religionis et honestatis domus et fratrum de Deiloco, donavimus eis ecclesiam S. Pauli de Vanna perpetua fundatione tenendam, salvo per omnia jure ecclesiæ S. Stephani Senonensis. Ut autem hæc nostra donatio rata maneat, et inconcussa, eam præsenti charta fecimus annotari, et sigillo nostro muniri. Actum Senonis, anno Mº Cº XCIIº, astantibus nobis ecclesiæ nostræ personis: Manasseio, archidiacono; Guillelmo, thesaurario; Gaufrido, præcentore. Data per manum Petri, cancellarii.